Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Chivite Navascués andreak aurkeztutako gaurkotasun handiko galdera, uraldiak izan dituen ondorio negatiboak direla-eta Nafarroako Gobernuak egiten duen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioko eledun María Chivite Navascués andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako lehendakariak 2018ko apirilaren 19ko Osoko Bilkuran erantzun diezaion.

Nafarroako zenbait herritan iragan astean izandako uraldien ondoriozko uholdeen ostean, zelaiak urpean gelditu ziren, horrek laboreetan dakarren kaltearekin. Urak Nafarroako zenbait herritako kaleak hartu zituen, eta gure erkidegoaren bizitza ekonomiko eta sozialerako garrantzitsuak diren errepideak moztu zituen, tarteka.

Nafarroako Gobernuak zer balorazio egiten du uraldiak izan dituen ondorio negatiboei buruz?

Iruñean, 2018ko apirilaren 16an

Foru parlamentaria: Mª Victoria Chivite Navascués